U-I-124/04
Natisni
Opravilna št.:
U-I-124/04
Datum odločitve:
2. 12. 2004
ECLI:
ECLI:SI:USRS:2004:U.I.124.04
Akt:
Spremembe in dopolnitve Pravilnika o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost v občini Radovljica (Uradne objave Občine Radovljica, št. 39/04)
Izrek:
Postopek za preizkus pobude za začetek postopka za oceno ustavnosti in zakonitosti Sprememb in dopolnitev Pravilnika o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost v občini Radovljica (Uradne objave Občine Radovljica, št. 39/04), se ustavi.
Evidenčni stavek:
Ustavno sodišče ustavi postopek za preizkus pobude, če odvetnik, pozvan na dopolnitev pobude, ustreznega pooblastila ne predloži niti v zahtevanem roku niti pozneje.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.9.3.1 - Ustavno sodstvo - Postopek - Stranke - Zastopanje - Odvetništvo.
Pravna podlaga:
Člen 28.3, Zakon o Ustavnem sodišču [URS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Ivanka Ločniškar, Ljubljana
Datum vloge:
10. 5. 2004
Vrsta odločitve:
sklep
Vrsta rešitve:
ustavitev
Dokument:
US24140
Dokument v PDF obliki:
U-I-124-04.pdf
115 KB
Prenesite datoteko
U-I-124/04-9
2. 12. 2004
SKLEP
Ustavno sodišče je v postopku za preizkus pobude Ivanke Ločniškar, odvetnice v Ljubljani, na seji dne 2. decembra 2004 sklenilo:
Postopek za preizkus pobude za začetek postopka za oceno ustavnosti in zakonitosti Sprememb in dopolnitev Pravilnika o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost v občini Radovljica (Uradne objave Občine Radovljica, št. 39/04), se ustavi.
Obrazložitev
1. Odvetnica je v imenu Emirja Dežmana iz Lesc vložila pobudo za oceno ustavnosti in zakonitosti sprememb in dopolnitev v izreku navedenega pravilnika, ker naj bi bile v neskladju z Zakonom o gostinstvu (Uradni list RS, št. 1/95 in nasl. - ZGos) in Pravilnikom o merilih za določitev obratovalnega časa gostinskih obratov in kmetij, na katerih se opravlja gostinska dejavnost (Uradni list RS, št. 78/99 in nasl.).
2. Pobudi je bilo priloženo le splošno pooblastilo odvetnici.
3. Na podlagi 40. člena Poslovnika Ustavnega sodišča (Uradni list RS, št. 93/03 in 98/03 - popr. - v nadaljevanju Poslovnik) in 6. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 in nasl. - ZPP) mora biti pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje za postopek s pobudo za oceno ustavnosti oziroma zakonitosti predpisa).
4. Pooblastilo, ki ga je poslala odvetnica, ni ustrezalo tem zahtevam. Ustavno sodišče jo je z dopisom z dne 11. 10. 2004 pozvalo, naj pobudo dopolni s predložitvijo posebnega pooblastila. Opozorilo jo je, da lahko sicer postopek ustavi.
5. Ker odvetnica ustreznega pooblastila ni predložila niti v zahtevanem roku niti kasneje, je Ustavno sodišče postopek za preizkus pobude ustavilo.
6. Ustavno sodišče je sprejelo ta sklep na podlagi tretjega odstavka 28. člena ZUstS in prve alineje tretjega odstavka 46. člena Poslovnika v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj